CELEX: 
Language: hr
Date: 2020-07-17 00:00:00
Title: DELEGIRANA UREDBA KOMISIJE (EU) …/... o dopuni Uredbe (EU) 2016/1011 Europskog parlamenta i Vijeća u pogledu minimalnih standarda za referentne vrijednosti EU-a za klimatsku tranziciju i referentne vrijednosti EU-a usklađene s Pariškim sporazumom

EUROPSKA
                            KOMISIJA
                                                    Bruxelles, 17.7.2020.
                                                    C(2020) 4757 final
                      DELEGIRANA UREDBA KOMISIJE (EU) …/...
                                        оd 17.7.2020.
    o dopuni Uredbe (EU) 2016/1011 Europskog parlamenta i Vijeća u pogledu minimalnih
   standarda za referentne vrijednosti EU-a za klimatsku tranziciju i referentne vrijednosti
                          EU-a usklađene s Pariškim sporazumom
HR                                                                                           HR
 ---pagebreak---                                               OBRAZLOŽENJE
   1.        KONTEKST DELEGIRANOG AKTA
   1.1.      Opći kontekst
   Europska unija potpisala je 2015. Pariški klimatski sporazum. Pariškim klimatskim
   sporazumom utvrđuje se cilj jačanja odgovora na klimatske promjene, među ostalim
   usklađivanjem investicijskih tokova s nastojanjima usmjerenima na niske emisije stakleničkih
   plinova i razvoj otporan na klimatske promjene.
   U Komunikaciji o europskom zelenom planu potvrđuje se potreba za dugoročnim signalima
   kako bi se financijski tokovi i tokovi kapitala usmjerili u zelena ulaganja i kako bi se izbjegla
   neiskoristivost imovine. Ovim se delegiranim aktom doprinosi tom posebnom cilju. On se
   osim toga nadovezuje na raniji akcijski plan o financiranju održivog rasta iz ožujka 2018.
   kojim je donesena ambiciozna i sveobuhvatna strategija održivog financiranja s ciljem
   preusmjeravanja tokova kapitala prema održivim ulaganjima u interesu održivog i uključivog
   rasta.
   U širem kontekstu, europski zeleni plan odgovor je Europske unije na klimatske i okolišne
   izazove čije će prevladavanje biti presudna zadaća za ovu generaciju. Riječ je o novoj strategiji
   rasta koja ima za cilj preobraziti EU u pravedno i prosperitetno društvo s modernim, resursno
   učinkovitim i konkurentnim gospodarstvom u kojem 2050. više neće biti neto emisija stakleničkih
   plinova, koje štiti okoliš i zdravlje građana i u kojem je gospodarski rast odvojen od korištenja
   resursa. Budući da će većinu održivih ulaganja u sljedećem desetljeću morati osigurati poduzeća i
   kućanstva, ključno je dati jasne i dugoročne signale kako bi se ulagatelji usmjerili prema održivim
   ulaganjima.
   Uredbom (EU) 2016/1011 Europskog parlamenta i Vijeća1 (Uredba o referentnim
   vrijednostima) uvodi se zajednički okvir kako bi se osigurala točnost i cjelovitost referentnih
   vrijednosti na koje se upućuje u financijskim instrumentima, financijskim ugovorima ili
   investicijskim fondovima u Europskoj uniji. Time se tom uredbom pridonosi pravilnom
   funkcioniranju unutarnjeg tržišta i istodobno postiže visoka razina zaštite potrošača i
   ulagatelja.
   Komisija je 24. svibnja 2018. objavila svoj prijedlog za izmjenu Uredbe o referentnim
   vrijednostima, u skladu s akcijskim planom o financiranju održivog rasta, s ciljem utvrđivanja
   standarda za metodologiju referentnih vrijednosti za niske emisije ugljika u Uniji.
   Uredbom (EU) 2019/2089 Europskog parlamenta i Vijeća2 uvodi se nova kategorija
   referentnih vrijednosti, takozvane referentne vrijednosti EU-a za klimu (referentne vrijednosti
   EU-a za klimatsku tranziciju i referentne vrijednosti EU-a usklađene s Pariškim sporazumom)
   te objave povezane s održivosti za sve referentne vrijednosti.
   1.2.      Ciljevi Delegirane uredbe
   Cilj je ove Delegirane uredbe utvrditi minimalne standarde koje trebaju ispuniti referentne
   vrijednosti EU-a za klimatsku tranziciju i referentne vrijednosti EU-a usklađene s Pariškim
   1
           Uredba (EU) 2016/1011 Europskog parlamenta i Vijeća od 8. lipnja 2016. o indeksima koji se
           upotrebljavaju kao referentne vrijednosti u financijskim instrumentima i financijskim ugovorima ili za
           mjerenje uspješnosti investicijskih fondova i o izmjeni direktiva 2008/48/EZ i 2014/17/EU te Uredbe
           (EU) br. 596/2014 (SL L 171, 29.6.2016., str. 1.).
   2
           Uredba (EU) 2019/2089 Europskog parlamenta i Vijeća od 27. studenoga 2019. o izmjeni Uredbe
           (EU) 2016/1011 u pogledu referentnih vrijednosti EU-a za klimatsku tranziciju i referentnih vrijednosti
           EU-a usklađenih s Pariškim sporazumom te objavama u vezi s održivošću za referentne vrijednosti (SL
           L 317, 9.12.2019., str. 17.).
HR                                                        1                                                        HR
 ---pagebreak---    sporazumom kako bi se mogle označiti kao takve te utvrditi zahtjeve transparentnosti za
   metodologiju za obje referentne vrijednosti.
   1.3.      Pravni kontekst
   Ova Delegirana uredba temelji se na ovlasti iz članka 19.a stavka 2. Uredbe o referentnim
   vrijednostima.
   2.        SAVJETOVANJA PRIJE DONOŠENJA AKTA
   Komisija je u lipnju 2018. osnovala tehničku stručnu skupinu za održivo financiranje.
   Tehnička stručna skupina bila je među ostalim zadužena za davanje preporuka Komisiji u
   pogledu minimalnih tehničkih zahtjeva za metodologiju referentnih vrijednosti EU-a za
   klimu.
   U lipnju 2019. tehnička stručna skupina objavila je privremeno izvješće te pozvala na dostavu
   povratnih informacija tijekom ljeta 2019.
   Tehnička stručna skupina je 30. rujna 2019. objavila svoje završno izvješće. Završno izvješće
   dostupno                                            je                                      na
   https://ec.europa.eu/info/sites/info/files/business_economy_euro/banking_and_finance/docum
   ents/190930-sustainable-finance-teg-final-report-climate-benchmarks-and-disclosures_en.pdf.
   Osoblje Komisije održalo je sastanke s dionicima u jesen 2019. i u prvoj polovini 2020. na
   kojima se razgovaralo o budućim delegiranim mjerama. U skladu s pravilima o boljoj
   regulativi nacrti delegiranih akata objavljeni su na portalu Bolja regulativa te se o njima
   moglo očitovati tijekom četiri tjedna, u travnju i svibnju 2020. U okviru savjetovanja
   zaprimljeno je ukupno 36 odgovora dionika. Nadalje, na sastanku stručne skupine Europskog
   odbora za vrijednosne papire u svibnju 2020. nacrti delegiranih akata predstavljeni su
   stručnjacima iz država članica te je o njima održana rasprava uz sudjelovanje promatrača iz
   Europskog parlamenta.
   3.        PROCJENA UČINKA
   U skladu s Uredbom o referentnim vrijednostima kako je izmijenjena Uredbom
   (EU) 2019/2089 Komisija je ovlaštena utvrditi mjere za referentne vrijednosti povezane s
   održivosti. To se odnosi na tri teme: minimalne zahtjeve za izradu referentnih vrijednosti EU-
   a za klimatsku tranziciju i referentnih vrijednosti EU-a usklađenih s Pariškim sporazumom,
   minimalni sadržaj objašnjenja o načinu na koji se u ključnim elementima metodologije
   referentnih vrijednosti uzimaju u obzir okolišni, socijalni i upravljački čimbenici te
   informacije o objašnjenju načina na koji su uzeti u obzir okolišni, socijalni i upravljački
   čimbenici, koje administrator referentnih vrijednosti treba navesti u izjavi o referentnoj
   vrijednosti.
   Komisija je tehničku stručnu skupinu za održivo financiranje zadužila da izradi tehničke
   preporuke o sva tri aspekta. Tehnička stručna skupina objavila je u rujnu 2019. svoje završno
   izvješće o referentnim vrijednostima za klimu i objavama povezanima s okolišnim, socijalnim
   i upravljačkim čimbenicima tih referentnih vrijednosti nakon brojnih kontakata s dionicima u
   okviru okruglih stolova, radionica i šestotjednog poziva za prikupljanje povratnih informacija
   u ljeto 2019.
   Izvješće tehničke stručne skupine
   Završno izvješće tehničke stručne skupine sadržava skup minimalnih zahtjeva za izradu
   referentnih vrijednosti EU-a za klimatsku tranziciju i referentnih vrijednosti EU-a usklađenih
HR                                                  2                                             HR
 ---pagebreak---    s Pariškim sporazumom te minimalnih zahtjeva za objavu ekoloških, socijalnih i upravljačkih
   čimbenika koji bi se trebali primjenjivati na sve referentne vrijednosti, uz neke iznimke.
   Komisija je razmotrila sve doprinose, uključujući izvješće tehničke stručne skupine i
   odgovore na poziv tehničke stručne skupine za prikupljanje povratnih informacija te
   informacije koje je Komisija primila od dionika u okviru bilateralnih sastanaka i
   konferencijskih poziva.
   Iako se Komisija općenito slaže s pristupom tehničke stručne skupine, delegirani akti ipak u
   više aspekata odstupaju od tog izvješća, posebno kada je riječ o zahtjevima za objavu
   okolišnih, socijalnih i upravljačkih čimbenika. Cilj je racionalizirati i pojednostavniti pristup
   tehničke stručne skupine te pojasniti pokazatelje i informacije koje administratori referentnih
   vrijednosti trebaju objaviti. Izmjene su jednostavno formulirane te se njima pojašnjavaju
   tehničke preporuke koje je iznijela tehnička stručna skupina i povećava transparentnost, a
   administratorima referentnih vrijednosti omogućuje veća predvidivost.
   Pri utvrđivanju minimalnih kriterija za izradu referentnih vrijednosti EU-a za klimatsku
   tranziciju i referentnih vrijednosti EU-a usklađenih s Pariškim sporazumom te zahtjeva za
   objavu okolišnih, socijalnih i upravljačkih čimbenika Komisija je vodila računa o općem
   načelu proporcionalnosti, ali je omogućila i određenu fleksibilnost administratorima
   referentnih vrijednosti.
   Proporcionalnost
   Delegiranim aktima pobliže se utvrđuju ovlasti u pogledu novih referentnih vrijednosti EU-a
   za klimu i zahtjeva za objavu okolišnih, socijalnih i upravljačkih čimbenika sadržanih u
   Uredbi o referentnim vrijednostima, čime se osigurava njezina proporcionalna primjena.
   Uzimajući u obzir izvješće tehničke stručne skupine i povratne informacije dionika, Komisija
   je željela uvesti proporcionalan pristup minimalnim zahtjevima za izradu referentnih
   vrijednosti EU-a za klimatsku tranziciju i referentnih vrijednosti EU-a usklađenih s Pariškim
   sporazumom te minimalnim zahtjevima za objavu okolišnih, socijalnih i upravljačkih
   čimbenika koji se primjenjuju na administratore referentnih vrijednosti.
   U skladu s ovlastima iz Uredbe o referentnim vrijednostima Komisija smatra da je potrebno
   napraviti razliku između zahtjeva za objavu okolišnih, socijalnih i upravljačkih čimbenika s
   obzirom na metodologiju i zahtjeva za objavu okolišnih, socijalnih i upravljačkih čimbenika u
   izjavi o referentnoj vrijednosti jer se njima ne ostvaruju isti ciljevi za ulagatelje.
   Administratori referentnih vrijednosti trenutačno nisu obvezni objavljivati popis okolišnih,
   socijalnih i upravljačkih čimbenika, ali neki to već čine u takozvanim „informativnim
   obrascima”. Stoga taj postupak neće svima biti novost. Komisijin je cilj postići maksimalnu
   prilagodbu postojećim tržišnim praksama i pokazateljima kako bi se izbjegli nerazmjerni
   troškovi. Stoga se okolišni, socijalni i upravljački čimbenici temelje na preporuci iz izvješća
   tehničke stručne skupine o kojem je obavljeno opsežno savjetovanje na tržištu. Komisija osim
   toga predlaže da se pristup koji je predložila stručna skupina još doradi, posebno kako bi se
   racionalizirao popis okolišnih, socijalnih i upravljačkih čimbenika koji se objavljuju,
   pojednostavnila terminologija i prema potrebi uputilo na međunarodne standarde, ugovore i
   konvencije.
   Nadalje, Komisija ne namjerava zahtijevati objavljivanje rejtinga prema okolišnim, socijalnim
   i upravljačkim kriterijima za sve referentne vrijednosti jer je to predmet paralelnih aktivnosti
   povezanih s akcijskim planom o održivom financiranju.
   Naposljetku, iako se u izvješću tehničke stručne skupine preporučuje upotreba „omjera
   zelenih i smeđih aktivnosti”, taj parametar nije uključen u delegirane akte jer ti pojmovi još
HR                                                  3                                                HR
 ---pagebreak---    nisu definirani na razini EU-a te se razmatraju u okviru paralelnih aktivnosti u vezi s
   predstojećom Uredbom o taksonomiji.
   Fleksibilnost
   U okviru zahtjeva utvrđenih u delegiranim aktima u pogledu minimalnih standarda za
   referentne vrijednosti EU-a za klimatsku tranziciju i referentne vrijednosti EU-a usklađene s
   Pariškim sporazumom ostavlja se određena fleksibilnost u oblikovanju metodologije
   referentnih vrijednosti kako bi se tržištu ostavilo prostora da razvije inovativne strategije i
   prilagodi se posebnim potrebama ulagatelja.
   Na temelju delegiranog akta o minimalnom sadržaju objašnjenja o načinu na koji se okolišni,
   socijalni i upravljački čimbenici uzimaju u obzir u metodologiji referentnih vrijednosti
   administratori referentnih vrijednosti trebali bi izvješćivati samo o okolišnim, socijalnim i
   upravljačkim čimbenicima kojima ostvaruju okolišne, socijalne i upravljačke ciljeve i o tome
   kako to čine.
   Naposljetku, kada je riječ o delegiranom aktu o izjavi o referentnoj vrijednosti, zahtjevi se ne
   primjenjuju na administratore referentnih vrijednosti koji ne ostvaruju okolišne, socijalne i
   upravljačke ciljeve ako to izričito navedu u odgovarajućem predlošku priloženom izjavi o
   referentnoj vrijednosti.
   3.1.      Analiza troškova i koristi
   U jednom od delegiranih akata navode se minimalni standardi za izradu referentnih
   vrijednosti EU-a za klimatsku tranziciju i referentnih vrijednosti EU-a usklađenih s Pariškim
   sporazumom. Te su referentne vrijednosti dobrovoljne oznake i stoga se zahtjevi navedeni u
   pripadajućem delegiranom aktu primjenjuju samo na administratore referentnih vrijednosti
   koji se odluče primjenjivati ta pravila. Budući da se delegiranim aktom utvrđuju minimalni
   standardi, administratori referentnih vrijednosti imat će određenu fleksibilnost u njihovoj
   izradi kako bi se ograničili troškovi usklađivanja. Općenito, tim bi se pristupom osigurala
   jasna i usklađena pravila za izradu takvih referentnih vrijednosti, čime bi se omogućilo
   smanjenje troškova razvoja internih politika, ali i ostavilo prostora za razvoj inovativnih
   strategija na tržištu te zadovoljila potražnja ulagatelja koji žele provoditi klimatski osviještene
   strategije ulaganja.
   Za dva delegirana akta, tj. delegirani akt o minimalnim objavama o metodologiji i delegirani
   akt o minimalnim zahtjevima za objavu okolišnih, socijalnih i upravljačkih čimbenika u izjavi
   o referentnoj vrijednosti, administratori referentnih vrijednosti morat će prilagoditi svoju
   informatičku infrastrukturu novom toku informacija i zahtjevima za objavu. Valja naglasiti da
   je na tržištu već uobičajena praksa da administratori referentnih vrijednosti objavljuju
   informacije o okolišnim, socijalnim i upravljačkim čimbenicima u takozvanim
   „informativnim obrascima”, pa se očekuje da bi troškovi usklađivanja s novim pravilima bili
   ograničeni.
   Informacije o okolišnim, socijalnim i upravljačkim čimbenicima koje objavljuju
   administratori referentnih vrijednosti poboljšat će usporedivost među referentnim
   vrijednostima i osigurati jasnoću ulagateljima koji žele provoditi informirana ulaganja
   povezana s klimom.
   3.2.      Supsidijarnost
   Uredba o referentnim vrijednostima u cijelosti je obvezujuća i izravno se primjenjuje u svim
   državama članicama. Uredba o referentnim vrijednostima sadržava prijelazno razdoblje za
   ključne referentne vrijednosti i za referentne vrijednosti trećih zemalja, koje se mogu i dalje
HR                                                   4                                                 HR
 ---pagebreak---    koristiti u Uniji bez odobrenja do kraja 2021. Pravna osnova Uredbe o referentnim
   vrijednostima je članak 114. Ugovora o funkcioniranju Europske unije i sve izmjene te uredbe
   moraju biti u skladu s tom pravnom osnovom.
   Sve više ulagatelja odlučuje se za strategije ulaganja s niskim emisijama ugljika te
   upotrebljavaju referentne vrijednosti za niske emisije ugljika kao mjerilo uspješnosti portfelja
   ulaganja.
   Kako bi se održalo pravilno funkcioniranje unutarnjeg tržišta na korist ulagatelja i osigurala
   visoka razina zaštite potrošača i ulagatelja, izmijenjenom Uredbom o referentnim
   vrijednostima uvodi se regulatorni okvir kojim se utvrđuju minimalni zahtjevi za referentne
   vrijednosti EU-a za klimatsku tranziciju i referentne vrijednosti EU-a usklađene s Pariškim
   sporazumom na razini Unije. Utvrđivanjem referentnih vrijednosti EU-a za klimatsku
   tranziciju i referentnih vrijednosti EU-a usklađenih s Pariškim sporazumom utemeljenih na
   metodologiji povezanoj s obvezama iz Pariškog sporazuma u pogledu emisija ugljika
   pridonijet će se transparentnosti i pomoći u sprečavanju manipulativnog zelenog marketinga.
   U nedostatku usklađenog okvira kojim bi se osigurale točnost i cjelovitost glavnih kategorija
   referentnih vrijednosti za niske emisije ugljika koje se upotrebljavaju u pojedinačnim ili
   zajedničkim investicijskim portfeljima, vjerojatno je da će razlike u pristupima država članica
   stvoriti prepreke za neometano funkcioniranje unutarnjeg tržišta.
   4.        PRAVNI ELEMENTI DELEGIRANOG AKTA
   Pravo na donošenje delegiranih akata predviđeno je u članku 49. Uredbe o referentnim
   vrijednostima.
            U članku 1. utvrđene su definicije koje se primjenjuju u ovoj Uredbi.
            U članku 2. utvrđuje se referentni scenarij u pogledu temperature za izradu
             referentnih vrijednosti EU-a za klimatsku tranziciju i referentnih vrijednosti EU-a
             usklađenih s Pariškim sporazumom.
            U članku 3. utvrđuju se minimalni zahtjevi u pogledu ograničenja alokacije
             vlasničkih instrumenata.
            U članku 4. utvrđuju se zahtjevi u pogledu izračuna intenziteta stakleničkih plinova
             ili apsolutnih emisija stakleničkih plinova.
            U članku 5. utvrđuju se minimalni zahtjevi za uključenje i postupno uvođenje
             podataka o emisijama stakleničkih plinova iz opsega 3.
            U članku 6. utvrđuju se pravila koja se odnose na poduzeća koja utvrđuju i objavljuju
             ciljeve smanjenja emisija stakleničkih plinova.
            U članku 7. utvrđuju se minimalni zahtjevi za putanju dekarbonizacije za referentne
             vrijednosti EU-a za klimatsku tranziciju i referentne vrijednosti EU-a usklađene s
             Pariškim sporazumom.
            U članku 8. utvrđuju se pravila koja se primjenjuju ako dođe do promjene u izračunu
             emisija stakleničkih plinova.
            U članku 9. utvrđuje se osnovno smanjenje emisija stakleničkih plinova za referentne
             vrijednosti EU-a za klimatsku tranziciju u usporedbi s opsegom ulaganja.
            U članku 10. utvrđuju se isključenja za referentne vrijednosti EU-a za klimatsku
             tranziciju.
HR                                                   5                                              HR
 ---pagebreak---     U članku 11. utvrđuje se osnovno smanjenje emisija stakleničkih plinova za
     referentne vrijednosti EU-a usklađene s Pariškim sporazumom u usporedbi s
     opsegom ulaganja.
    U članku 12. utvrđuju se isključenja za referentne vrijednosti EU-a usklađene s
     Pariškim sporazumom.
    U članku 13. utvrđuju se pravila o zahtjevima transparentnosti za procjene.
    U članku 14. utvrđuju se pravila o objavi putanje dekarbonizacije.
    U članku 15. utvrđuju se pravila o točnosti izvora podataka.
HR                                         6                                         HR
 ---pagebreak---                           DELEGIRANA UREDBA KOMISIJE (EU) …/...
                                              оd 17.7.2020.
     o dopuni Uredbe (EU) 2016/1011 Europskog parlamenta i Vijeća u pogledu minimalnih
   standarda za referentne vrijednosti EU-a za klimatsku tranziciju i referentne vrijednosti
                                 EU-a usklađene s Pariškim sporazumom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1011 Europskog parlamenta i Vijeća od 8. lipnja 2016. o
   indeksima koji se upotrebljavaju kao referentne vrijednosti u financijskim instrumentima i
   financijskim ugovorima ili za mjerenje uspješnosti investicijskih fondova i o izmjeni
   direktiva 2008/48/EZ i 2014/17/EU te Uredbe (EU) br. 596/20143, a posebno njezin
   članak 19.a stavak 2.,
   budući da:
   (1)     Pariškim klimatskim sporazumom donesenim na temelju Okvirne konvencije
           Ujedinjenih naroda o klimatskim promjenama, koji je Unija odobrila
           5. listopada 2016.4 („Pariški sporazum”), nastoji se snažnije odgovoriti na klimatske
           promjene, među ostalim usklađivanjem investicijskih tokova s nastojanjima
           usmjerenima na niske emisije stakleničkih plinova i razvoj otporan na klimatske
           promjene.
   (2)     Komisija je 11. prosinca 2019. donijela Komunikaciju Europskom parlamentu,
           Europskom vijeću, Vijeću, Europskom gospodarskom i socijalnom odboru i Odboru
           regija pod naslovom „Europski zeleni plan”5. Europski zeleni plan je nova strategija
           rasta čiji je cilj preobraziti Uniju u pravedno i prosperitetno društvo s modernim,
           resursno učinkovitim i konkurentnim gospodarstvom u kojem 2050. neće biti neto
           emisija stakleničkih plinova i u kojem gospodarski rast nije povezan s upotrebom
           resursa. Za njegovu je provedbu potrebno ulagateljima poslati jasne dugoročne signale
           kako bi se izbjegla neiskoristivost imovine i osiguralo održivo financiranje.
   (3)     Uredbom (EU) 2016/1011 utvrđuju se referentne vrijednosti EU-a za klimatsku
           tranziciju i referentne vrijednosti EU-a usklađene s Pariškim sporazumom.
           Metodologija tih referentnih vrijednosti temelji se na obvezama utvrđenima u
           Pariškom sporazumu. Potrebno je utvrditi minimalne standarde koji se primjenjuju na
           obje vrste referentnih vrijednosti. Referentnim vrijednostima EU-a za klimatsku
           tranziciju i referentnim vrijednostima EU-a usklađenima s Pariškim sporazumom
           nastoje se ostvariti slični ciljevi, ali im se razine ambicije razlikuju. Stoga bi većina
           minimalnih standarda trebala biti zajednička objema vrstama referentnih vrijednosti,
           ali bi se pragovi trebali razlikovati ovisno o vrsti referentne vrijednosti.
   3
           SL L 171, 29.6.2016., str. 1.
   4
           Odluka Vijeća (EU) 2016/1841 od 5. listopada 2016. o sklapanju, u ime Europske unije, Pariškog
           sporazuma donesenoga u sklopu Okvirne konvencije Ujedinjenih naroda o klimatskim promjenama (SL
           L 282, 19.10.2016., str. 1.).
   5
           COM(2019) 640 final.
HR                                                   7                                                     HR
 ---pagebreak---    (4) Trenutačno nema dovoljno podataka za procjenu ugljičnog otiska koji je rezultat
       odluka koje su donijele državni subjekti. Stoga izdanja tih subjekata ne bi trebala biti
       prihvatljiva sastavnica referentnih vrijednosti EU-a za klimatsku tranziciju i
       referentnih vrijednosti EU-a usklađenih s Pariškim sporazumom.
   (5) S obzirom na to da se metodologija referentnih vrijednosti EU-a za klimatsku
       tranziciju i referentnih vrijednosti EU-a usklađenih s Pariškim sporazumom temelji na
       obvezama utvrđenima u Pariškom sporazumu, potrebno je upotrijebiti scenarij od
       1,5 °C, bez prekoračenja ili s ograničenim prekoračenjem, naveden u Posebnom
       izvješću o globalnom zatopljenju od 1,5 °C Međuvladina panela o klimatskim
       promjenama (IPCC)6 („scenarij IPCC-a”). Taj je scenarij IPCC-a u skladu s ciljem
       Komisije da do 2050. postigne nultu neto stopu emisija stakleničkih plinova utvrđenu
       u europskom zelenom planu. Kako bi bila u skladu sa scenarijem IPCC-a, ulaganja bi
       se trebala preusmjeriti s aktivnosti koje ovise o fosilnim gorivima na zelene ili
       obnovljive aktivnosti, a učinak tih ulaganja na klimu trebao bi se poboljšavati iz
       godine u godinu.
   (6) Sektori navedeni u odjeljcima od A do H i odjeljku L Priloga I. Uredbi (EZ)
       br. 1893/2006 Europskog parlamenta i Vijeća7, uključujući sektore nafte, plina,
       rudarstva i prometa, sektori su koji u velikoj mjeri utječu na klimatske promjene. Kako
       bi se osiguralo da referentne vrijednosti EU-a za klimatsku tranziciju i referentne
       vrijednosti EU-a usklađene s Pariškim sporazumom pružaju realnu sliku realnog
       gospodarstva, uključujući sektore koji bi trebali aktivno smanjivati emisije
       stakleničkih plinova kako bi se mogli postići ciljevi Pariškog sporazuma, izloženost tih
       referentnih vrijednosti tim sektorima ne bi smjela biti manja od izloženosti njihova
       vezanog opsega ulaganja. Taj bi se zahtjev, međutim, trebao primjenjivati samo na
       referentne vrijednosti EU-a za klimatsku tranziciju i referentne vrijednosti EU-a
       usklađene s Pariškim sporazumom koje su dioničke referentne vrijednosti, kako bi se
       osiguralo da ulagatelji u vlasničke instrumente koji podupiru ciljeve Pariškog
       sporazuma zadrže, angažiranjem i glasovanjem, svoj utjecaj na prelazak poduzeća na
       održivije aktivnosti.
   (7) Izračun emisija stakleničkih plinova trebao bi biti usporediv i dosljedan. Stoga je
       potrebno utvrditi pravila o tome koliko često se ti izračuni trebaju ažurirati, a prema
       potrebi i o valuti koja će se koristiti.
   (8) Dekarbonizacija koja se temelji samo na emisijama stakleničkih plinova iz opsega 1 i
       2 mogla bi dovesti do rezultata suprotnih od očekivanih. Stoga bi trebalo pojasniti da
       se za minimalne standarde za referentne vrijednosti EU-a za klimatsku tranziciju i
       referentne vrijednosti EU-a usklađene s Pariškim sporazumom ne trebaju uzeti u obzir
       samo izravne emisije poduzeća već i emisije ocijenjene na temelju životnog ciklusa, a
       time i emisije stakleničkih plinova iz opsega 3. Međutim, zbog nedovoljne kvalitete
       trenutačno dostupnih podataka o emisijama stakleničkih plinova iz opsega 3, potrebno
       je utvrditi odgovarajući vremenski okvir za postupno uvođenje i omogućiti upotrebu
       rezervi fosilnih goriva tijekom ograničenog razdoblja. Taj vremenski okvir za
   6
       IPCC, 2018.: Globalno zatopljenje od 1,5 °C. Posebno izvješće IPCC-a o učincima globalnog
       zatopljenja od 1,5 °C iznad predindustrijskih razina i o povezanim načinima smanjenja emisija
       stakleničkih plinova na svjetskoj razini, u kontekstu jačanja globalnog odgovora na prijetnju klimatskih
       promjena, održivog razvoja i napora za iskorjenjivanje siromaštva.
   7
       Uredba (EZ) br. 1893/2006 Europskog parlamenta i Vijeća od 20. prosinca 2006. o utvrđivanju
       statističke klasifikacije ekonomskih djelatnosti NACE Revision 2 te izmjeni Uredbe Vijeća (EEZ)
       br. 3037/90 kao i određenih uredbi EZ-a o posebnim statističkim područjima (SL L 393, 30.12.2006.,
       str. 1.).
HR                                                     8                                                        HR
 ---pagebreak---         postupno uvođenje trebao bi se temeljiti na popisu ekonomskih djelatnosti utvrđenom
        u Uredbi (EZ) br. 1893/2006.
   (9)  Administratori referentnih vrijednosti trebali bi imati mogućnost ponderirati poduzeća
        na temelju ciljeva dekarbonizacije koje su ta poduzeća utvrdila. Stoga bi trebalo
        utvrditi posebna pravila koja se odnose na ciljeve dekarbonizacije o kojima izvješćuju
        pojedinačna poduzeća.
   (10) Referentne vrijednosti EU-a za klimatsku tranziciju i referentne vrijednosti EU-a
        usklađene s Pariškim sporazumom trebale bi pokazivati sposobnost smanjenja emisija
        ugljika iz godine u godinu. Tu minimalnu putanju dekarbonizacije trebalo bi izračunati
        koristeći scenarij IPCC-a. Nadalje, kako bi se spriječio zeleni marketing, trebalo bi
        utvrditi uvjete za odstupanje od putanje dekarbonizacije i za pravo na to da se
        referentna vrijednost i dalje označuje kao referentna vrijednost EU-a za klimatsku
        tranziciju ili kao referentna vrijednost EU-a usklađena s Pariškim sporazumom.
   (11) Glavni parametar za izračun putanje dekarbonizacije trebao bi biti intenzitet
        stakleničkih plinova jer taj parametar osigurava usporedivost među sektorima i
        sektorski je nepristran. Za izračun intenziteta stakleničkih plinova potrebna je tržišna
        kapitalizacija predmetnog poduzeća. Međutim, ako se referentne vrijednosti
        primjenjuju na korporativne instrumente s fiksnim prinosom, tržišna kapitalizacija
        možda neće biti dostupna za poduzeća čiji vlasnički vrijednosni papiri nisu uvršteni na
        burzi. Stoga bi trebalo utvrditi da bi u slučaju kada se na korporativne instrumente s
        fiksnim prinosom primjenjuju referentne vrijednosti EU-a za klimatsku tranziciju i
        referentne vrijednosti EU-a usklađene s Pariškim sporazumom, administratorima
        referentnih vrijednosti trebalo dopustiti da upotrijebe emisije stakleničkih plinova
        izračunane na apsolutnoj osnovi, a ne na temelju intenziteta stakleničkih plinova.
   (12) Da bi se osigurala usporedivost i dosljednost podataka o emisijama stakleničkih
        plinova, trebalo bi utvrditi pravila o načinu izračuna promjena u pogledu intenziteta
        stakleničkih plinova ili apsolutnih emisija stakleničkih plinova.
   (13) Za postizanje ciljeva Pariškog sporazuma potrebno je da i referentne vrijednosti EU-a
        za klimatsku tranziciju i referentne vrijednosti EU-a usklađene s Pariškim
        sporazumom pokazuju osnovno postotno smanjenje izloženosti prema imovini s
        visokim emisijama stakleničkih plinova u usporedbi s njihovim glavnim referentnim
        vrijednostima ili vezanim opsezima ulaganjima. Međutim, to bi smanjenje postotka
        trebalo biti znatnije za referentne vrijednosti EU-a usklađene s Pariškim sporazumom,
        koje su same po sebi ambicioznije od referentnih vrijednosti EU-a za klimatsku
        tranziciju.
   (14) Referentne vrijednosti EU-a usklađene s Pariškim sporazumom ne bi smjele
        pridonijeti promicanju ulaganja u financijske instrumente koje su izdala poduzeća koja
        krše globalne standarde, kao što su načela Globalnog sporazuma Ujedinjenih naroda
        (UNGC). Stoga je potrebno utvrditi posebne kriterije isključenja koji se temelje na
        klimatskim ili drugim okolišnim, socijalnim i upravljačkim aspektima. Referentne
        vrijednosti EU-a za klimatsku tranziciju trebale bi biti u skladu s tim kriterijima
        isključenja do 31. prosinca 2022., u skladu s vremenskim okvirom utvrđenim u Uredbi
        (EU) 2016/1011.
   (15) Da bi se poduprlo smanjenje upotrebe izvora energije koji su štetni za okoliš i pravilan
        prelazak na one obnovljive, primjereno je i da poduzeća koja ostvaruju prihod od
        ugljena, nafte ili plina koji je veći od zadanog postotka budu isključena iz referentnih
        vrijednosti EU-a usklađenih s Pariškim sporazumom. Pri utvrđivanju tih posebnih
HR                                                9                                              HR
 ---pagebreak---           isključenja trebale bi se uzeti u obzir očekivane promjene udjela tih izvora energije u
          globalnoj opskrbi primarnom energijom od 2020. do 2050. u skladu sa scenarijem
          IPCC-a. Konkretno, prema tablici 2.6. Posebnog izvješća IPCC-a o globalnom
          zatopljenju od 1,5 °C, očekuje se da će od 2020. do 2050. upotreba ugljena pasti od
          57 % do 99 %, a upotreba nafte od 9 % do 93 %, dok se očekuje da će potrošnja plina
          porasti za 85 % ili pasti za 88 %. Plin se može koristiti tijekom prelaska na
          niskougljično gospodarstvo, posebice kao zamjena za ugljen, što objašnjava njegov
          širi očekivani raspon kretanja, iako je očekivana srednja vrijednost smanjenja njegove
          upotrebe 40 %. Zbog istog je razloga potrebno isključiti poduzeća koja ostvaruju
          prihod od djelatnosti proizvodnje električne energije koji je viši od zadanog postotka.
   (16)   Da bi se osigurala transparentnost u pogledu metodologije koja se upotrebljava za
          referentne vrijednosti EU-a za klimatsku tranziciju i referentne vrijednosti EU-a
          usklađene s Pariškim sporazumom, primjereno je utvrditi pravila o potrebnim
          objavama koje se odnose na putanju dekarbonizacije i izvore podataka za obje
          kategorije referentnih vrijednosti. Zbog istog je razloga primjereno utvrditi zahtjeve za
          objavu za administratore referentnih vrijednosti koji koriste procjene za podatke o
          emisijama stakleničkih plinova, bez obzira na to pružaju li ih vanjski pružatelji
          podataka.
   (17)   Kako bi se poduprlo usklađivanje metodologije referentnih vrijednosti EU-a za
          klimatsku tranziciju i referentnih vrijednosti EU-a usklađenih s Pariškim sporazumom,
          primjereno je utvrditi pravila o kvaliteti i točnosti izvora podataka,
   DONIJELA JE OVU UREDBU:
                                           POGLAVLJE I.
                                             DEFINICIJE
                                                    Članak 1.
                                                    Definicije
   Za potrebe ove Uredbe primjenjuju se sljedeće definicije:
   (a)      „emisije stakleničkih plinova” znači emisije stakleničkih plinova kako su definirane
            u članku 3. točki 1. Uredbe (EU) 2018/842 Europskog parlamenta i Vijeća8;
   (b)      „apsolutne emisije stakleničkih plinova” znači tone ekvivalenta CO2 kako su
            definirane u članku 2. točki 7. Uredbe (EU) br. 517/2014 Europskog parlamenta i
            Vijeća9;
   (c)      „intenzitet stakleničkih plinova” znači apsolutne emisije stakleničkih plinova
            podijeljene s vrijednosti poduzeća u milijunima eura, uključujući novac;
   (d)      „vrijednost poduzeća uključujući novac” ili „EVIC” (eng. Enterprise Value
            Including Cash) znači zbroj, na kraju fiskalne godine, tržišne kapitalizacije redovnih
            dionica, tržišne kapitalizacije povlaštenih dionica i knjigovodstvene vrijednosti
            ukupnog duga i nekontrolirajućih udjela, bez odbitka novca i novčanih ekvivalenata;
   8
          Uredba (EU) 2018/842 Europskog parlamenta i Vijeća od 30. svibnja 2018. o obvezujućem godišnjem
          smanjenju emisija stakleničkih plinova u državama članicama od 2021. do 2030. kojim se doprinosi
          mjerama u području klime za ispunjenje obveza u okviru Pariškog sporazuma i izmjeni Uredbe (EU)
          br. 525/2013 (SL L 156, 19.6.2018., str. 26.).
   9
          Uredba (EU) br. 517/2014 Europskog parlamenta i Vijeća od 16. travnja 2014. o fluoriranim
          stakleničkim plinovima i stavljanju izvan snage Uredbe (EZ) br. 842/2006 (SL L 150, 20.5.2014.,
          str. 195.).
HR                                                       10                                                HR
 ---pagebreak---    (e)      „opseg ulaganja” znači skup svih instrumenata u koje se može ulagati u određenom
            razredu imovine ili skupini razreda imovine;
   (f)      „bazna godina” znači prva u nizu godina u referentnoj vrijednosti.
                                        POGLAVLJE II.
       MINIMALNI STANDARDI ZA IZRADU METODOLOGIJE
                           REFERENTNIH VRIJEDNOSTI
                                          ODJELJAK 1.
            MINIMALNI STANDARDI ZAJEDNIČKI REFERENTNIM
             VRIJEDNOSTIMA EU-A ZA KLIMATSKU TRANZICIJU I
           REFERENTNIM VRIJEDNOSTIMA EU-A USKLAĐENIMA S
                                 PARIŠKIM SPORAZUMOM
                                               Članak 2.
                             Referentni scenarij u pogledu temperature
   Administratori referentnih vrijednosti EU-a za klimatsku tranziciju i administratori referentnih
   vrijednosti EU-a usklađenih s Pariškim sporazumom dužni su primijeniti scenarij s 1,5 °C,
   bez prekoračenja ili s ograničenim prekoračenjem, naveden u Posebnom izvješću o globalnom
   zatopljenju od 1,5 °C Međuvladina panela o klimatskim promjenama (IPCC) („scenarij IPCC-
   a”).
                                               Članak 3.
                    Ograničenje u pogledu alokacije vlasničkih instrumenata
   Referentne vrijednosti EU-a za klimatsku tranziciju i referentne vrijednosti EU-a usklađene s
   Pariškim sporazumom koje se temelje na vlasničkim vrijednosnim papirima uvrštenima na
   javnom tržištu u Uniji ili drugoj jurisdikciji, imaju ukupnu izloženost sektorima iz odjeljaka
   od A do H i odjeljka L Priloga I. Uredbi (EZ) br. 1893/2006 koja je barem jednaka ukupnoj
   izloženosti vezanog opsega ulaganja u tim sektorima.
                                               Članak 4.
       Izračun intenziteta stakleničkih plinova ili apsolutnih emisija stakleničkih plinova
   1.       Administratori referentnih vrijednosti EU-a za klimatsku tranziciju i administratori
            referentnih vrijednosti EU-a usklađenih s Pariškim sporazumom izračunavaju
            intenzitet stakleničkih plinova ili, ako je primjenjivo, apsolutne emisije stakleničkih
            plinova tih referentnih vrijednosti koristeći istu valutu za svu njihovu vezanu
            imovinu.
   2.       Administratori referentnih vrijednosti EU-a za klimatsku tranziciju i administratori
            referentnih vrijednosti EU-a usklađenih s Pariškim sporazumom jednom godišnje
            ponovno izračunavaju intenzitet stakleničkih plinova i apsolutne emisije stakleničkih
            plinova.
HR                                                 11                                               HR
 ---pagebreak---                                                Članak 5.
          Postupno uvođenje podataka o emisijama stakleničkih plinova iz opsega 3 u
                                 metodologiju referentnih vrijednosti
   1.       Podaci o emisijama stakleničkih plinova iz opsega 3 uključuju se u metodologiju
            referentnih vrijednosti za referentne vrijednosti EU-a za klimatsku tranziciju i
            referentne vrijednosti EU-a usklađene s Pariškim sporazumom na sljedeći način:
            (a)   od datuma početka primjene ove Uredbe, podaci o emisijama stakleničkih
                  plinova iz opsega 3 barem za energetski i rudarski sektor iz odjeljaka od 05 do
                  09 te odjeljaka 19 i 20 Priloga I. Uredbi (EZ) br. 1893/2006;
            (b)   u roku od dvije godine od datuma početka primjene ove Uredbe, podaci o
                  emisijama stakleničkih plinova iz opsega 3 barem za sektore prometa,
                  građevinarstva, visokogradnje, materijala i industrije iz odjeljaka od 10 do 18,
                  od 21 do 33, 41, 42 i 43, od 49 do 53 i odjeljka 81 Priloga I. Uredbi (EZ)
                  br. 1893/2006;
            (c)   u roku od četiri godine od datuma početka primjene ove Uredbe, podaci o
                  emisijama stakleničkih plinova iz opsega 3 za sve ostale sektore iz Priloga I.
                  Uredbi (EZ) br. 1893/2006.
   2.       Za potrebe stavka 1. točke (a), od datuma početka primjene ove Uredbe do
            31. prosinca 2021. administratori referentnih vrijednosti EU-a za klimatsku tranziciju
            i administratori referentnih vrijednosti EU-a usklađenih s Pariškim sporazumom
            mogu koristiti rezerve fosilnih goriva ako dokažu da ne mogu izračunati ni
            procijeniti podatke o emisijama stakleničkih plinova iz opsega 3.
                                               Članak 6.
       Poduzeća koja utvrđuju i objavljuju ciljeve smanjenja emisija stakleničkih plinova
   Administratori referentnih vrijednosti EU-a za klimatsku tranziciju i administratori referentnih
   vrijednosti EU-a usklađenih s Pariškim sporazumom mogu u tim referentnim vrijednostima
   povećati ponder izdavatelja sastavnih vrijednosnih papira koji utvrđuju i objavljuju ciljeve
   smanjenja emisija stakleničkih plinova, ako su ispunjeni sljedeći uvjeti:
   (a)      izdavatelji sastavnih vrijednosnih papira dosljedno i točno objavljuju svoje emisije
            stakleničkih plinova iz opsega 1, 2 i 3;
   (b)      izdavatelji sastavnih vrijednosnih papira smanjili su svoj intenzitet stakleničkih
            plinova ili, ako je primjenjivo, svoje apsolutne emisije stakleničkih plinova,
            uključujući emisije stakleničkih plinova iz opsega 1, 2 i 3, u prosjeku za najmanje
            7 % godišnje tijekom barem tri uzastopne godine.
   Za potrebe prvog podstavka, emisije stakleničkih plinova iz opsega 3 tumače se u skladu s
   provedbenim razdobljem postupnog uvođenja iz članka 5.
                                               Članak 7.
                                Utvrđivanje putanje dekarbonizacije
   1.       Putanja dekarbonizacije za referentne vrijednosti EU-a za klimatsku tranziciju i
            referentne vrijednosti EU-a usklađene s Pariškim sporazumom ima sljedeće ciljeve:
            (a)   za vlasničke vrijednosne papire uvrštene na javno tržište u Uniji ili drugoj
                  jurisdikciji, smanjenje intenziteta stakleničkih plinova u prosjeku za najmanje
                  7 % godišnje;
HR                                                 12                                               HR
 ---pagebreak---           (b)    za dužničke vrijednosne papire osim onih koje je izdao izdavatelj državnih
                 vrijednosnih papira, ako izdavatelj tih dužničkih vrijednosnih papira ima
                 vlasničke vrijednosne papire uvrštene na javnom tržištu u Uniji ili drugoj
                 jurisdikciji, smanjenje intenziteta stakleničkih plinova u prosjeku za najmanje
                 7 % godišnje ili smanjenje apsolutnih emisija stakleničkih plinova u prosjeku
                 za najmanje 7 % godišnje;
          (c)    za dužničke vrijednosne papire osim onih koje je izdao izdavatelj državnih
                 vrijednosnih papira, ako izdavatelj tih dužničkih vrijednosnih papira nema
                 vlasničke vrijednosne papire uvrštene na javnom tržištu u Uniji ili drugoj
                 jurisdikciji, smanjenje apsolutnih emisija stakleničkih plinova u prosjeku za
                 najmanje 7 % godišnje.
   2.     Ciljevi iz stavka 1. izračunavaju se geometrijski, što znači da se godišnje minimalno
          smanjenje intenziteta stakleničkih plinova ili apsolutnih emisija stakleničkih plinova
          za 7 % za godinu „n” izračunava na temelju intenziteta stakleničkih plinova ili
          apsolutnih emisija stakleničkih plinova za godinu n-1 primjenom geometrijske
          progresije od bazne godine.
   3.     Ako se prosječni EVIC sastavnih vrijednosnih papira povećao ili smanjio tijekom
          posljednje kalendarske godine, EVIC svake sastavnice prilagođava se tako da se
          podijeli s faktorom prilagodbe vrijednosti poduzeća inflaciji. Taj se faktor prilagodbe
          vrijednosti poduzeća inflaciji izračunava tako da se prosječni EVIC sastavnica
          referentne vrijednosti na kraju kalendarske godine podijeli s prosječnim EVIC-om
          sastavnica referentne vrijednosti na kraju prethodne kalendarske godine.
   4.     Administratori referentnih vrijednosti EU-a za klimatsku tranziciju i administratori
          referentnih vrijednosti EU-a usklađenih s Pariškim sporazumom nadoknađuju
          neostvarene ciljeve za svaku godinu u kojoj ciljevi utvrđeni u stavku 1. nisu
          ostvareni prilagodbom naviše ciljeva u njihovoj putanji dekarbonizacije za sljedeću
          godinu.
   5.     Administratori referentnih vrijednosti EU-a za klimatsku tranziciju i administratori
          referentnih vrijednosti EU-a usklađenih s Pariškim sporazumom više neće moći
          uspoređivati svoje referentne vrijednosti kao takve ako:
          (a)    ciljevi utvrđeni u stavku 1. nisu ostvareni u određenoj godini i neostvareni cilj
                 nije nadoknađen u sljedećoj godini; ili
          (b)    ciljevi utvrđeni u stavku 1. nisu postignuti tri puta u bilo kojem uzastopnom
                 razdoblju od deset godina.
          Administratori referentnih vrijednosti mogu ponovno označiti referentnu vrijednost
          kao referentnu vrijednost EU-a za klimatsku tranziciju ili kao referentnu vrijednost
          EU-a usklađenu s Pariškim sporazumom ako ta referentna vrijednost ostvari cilj
          putanje dekarbonizacije u dvije uzastopne godine nakon gubitka oznake, osim ako je
          ta referentna vrijednost dva puta izgubila tu oznaku.
                                              Članak 8.
      Promjena intenziteta stakleničkih plinova i apsolutnih emisija stakleničkih plinova
   1.     Promjena intenziteta stakleničkih plinova ili apsolutnih emisija stakleničkih plinova
          izračunava se kao postotna promjena između ponderiranog prosječnog intenziteta
          stakleničkih plinova ili apsolutnih emisija stakleničkih plinova svih sastavnica
          referentne vrijednosti EU-a za klimatsku tranziciju ili referentne vrijednosti EU-a
HR                                               13                                                HR
 ---pagebreak---             usklađene s Pariškim sporazumom na kraju godine „n”, s jedne strane, i
            ponderiranog prosječnog intenziteta stakleničkih plinova ili apsolutnih emisija
            stakleničkih plinova svih sastavnica referentnih vrijednosti na kraju godine n-1, s
            druge strane.
   2.       Administratori referentnih vrijednosti upotrebljavaju novu baznu godinu svaki put
            kad nastupe značajne promjene u metodologiji izračuna intenziteta stakleničkih
            plinova ili apsolutnih emisija stakleničkih plinova.
            Za potrebe prvog podstavka nova bazna godina znači godina u odnosu na koju se
            izračunava putanja dekarbonizacije iz članka 7.
            Odabir nove bazne godine ne dovodi u pitanje pravila utvrđena u članku 7. stavku 5.
                                             ODJELJAK 2.
    MINIMALNI STANDARDI ZA REFERENTNE VRIJEDNOSTI EU-A ZA
                                  KLIMATSKU TRANZICIJU
                                               Članak 9.
     Osnovno smanjenje intenziteta stakleničkih plinova ili apsolutnih emisija stakleničkih
                  plinova za referentne vrijednosti EU-a za klimatsku tranziciju
   Intenzitet stakleničkih plinova ili, ako je primjenjivo, apsolutne emisije stakleničkih plinova
   za referentne vrijednosti EU-a za klimatsku tranziciju, uključujući emisije stakleničkih
   plinova iz opsega 1, 2 i 3, najmanje su 30 % niži od intenziteta stakleničkih plinova ili
   apsolutnih emisija stakleničkih plinova opsega ulaganja.
   Za potrebe prvog podstavka, emisije stakleničkih plinova iz opsega 3 tumače se u skladu s
   provedbenim razdobljem postupnog uvođenja iz članka 5.
                                              Članak 10.
                Isključenja za referentne vrijednosti EU-a za klimatsku tranziciju
   1.       Administratori referentnih vrijednosti EU-a za klimatsku tranziciju u svojoj
            metodologiji objavljuju isključuju li poduzeća i na koji način.
   2.       Administratori referentnih vrijednosti EU-a za klimatsku tranziciju moraju do
            31. prosinca 2022. ispunjavati zahtjeve utvrđene u članku 12. stavku 1. točkama (a),
            (b) i (c) i članku 12. stavku 2.
                                             ODJELJAK 3.
      MINIMALNI STANDARDI ZA REFERENTNE VRIJEDNOSTI EU-A
                        USKLAĐENE S PARIŠKIM SPORAZUMOM
                                              Članak 11.
     Osnovno smanjenje intenziteta stakleničkih plinova ili apsolutnih emisija stakleničkih
           plinova za referentne vrijednosti EU-a usklađene s Pariškim sporazumom
   Intenzitet stakleničkih plinova ili, ako je primjenjivo, apsolutne emisije stakleničkih plinova
   za referentne vrijednosti EU-a usklađene s Pariškim sporazumom, uključujući stakleničke
   plinove iz opsega 1, 2 i 3, najmanje su 50 % niži od intenziteta stakleničkih plinova ili
   apsolutnih emisija stakleničkih plinova opsega ulaganja.
   Za potrebe prvog podstavka, emisije stakleničkih plinova iz opsega 3 tumače se u skladu s
   provedbenim razdobljem postupnog uvođenja iz članka 5.
HR                                                 14                                              HR
 ---pagebreak---                                                  Članak 12.
      Isključenja za referentne vrijednosti EU-a usklađene s Pariškim sporazumom
   1.     Administratori referentnih vrijednosti EU-a usklađenih s Pariškim sporazumom
          isključuju iz tih referentnih vrijednosti sva sljedeća poduzeća:
          (a)    poduzeća koja se bave bilo kojom djelatnošću povezanom s kontroverznim
                 oružjem;
          (b)    poduzeća koje se bave uzgojem i proizvodnjom duhana;
          (c)    poduzeća za koje administratori referentnih vrijednosti smatraju da krše načela
                 Globalnog sporazuma Ujedinjenih naroda (UNGC) ili smjernice Organizacije
                 za ekonomsku suradnju i razvoj (OECD) za multinacionalna poduzeća;
          (d)    poduzeća koja ostvaruju 1 % ili više svojih prihoda od istraživanja, rudarstva,
                 vađenja, distribucije ili rafiniranja tvrdog ugljena i lignita;
          (e)    poduzeća koja ostvaruju 10 % ili više svojih prihoda od istraživanja, vađenja,
                 distribucije ili prerade naftnih goriva;
          (f)    poduzeća koja ostvaruju 50 % ili više svojih prihoda od istraživanja, vađenja,
                 proizvodnje ili distribucije plinovitih goriva;
          (g)    poduzeća koja ostvaruju 50 % ili više svojih prihoda od proizvodnje električne
                 energije s intenzitetom stakleničkih plinova većim od 100 g CO2 e/kWh.
          Za potrebe točke (a), kontroverzno oružje znači kontroverzno oružje kako je
          navedeno u međunarodnim ugovorima i konvencijama, načelima Ujedinjenih naroda
          i, ako je primjenjivo, nacionalnom zakonodavstvu.
   2.     Administratori referentnih vrijednosti EU-a usklađenih s Pariškim sporazumom iz tih
          referentnih vrijednosti isključuju sva poduzeća za koja su oni ili vanjski pružatelji
          podataka utvrdili ili procijenili da znatno štete jednom ili više okolišnih ciljeva kako
          su definirani u članku 9. Uredbe (EU) 2020/852 Europskog parlamenta i Vijeća10, u
          skladu s pravilima o procjenama utvrđenima u članku 13. stavku 2. ove Uredbe.
   3.     Administratori referentnih vrijednosti EU-a usklađenih s Pariškim sporazumom
          objavljuju u svojoj metodologiji referentnih vrijednosti sve dodatne kriterije za
          isključenje koje koriste i koji se temelje na klimatskim ili drugim okolišnim,
          socijalnim i upravljačkim čimbenicima.
                                          POGLAVLJE III.
                        TRANSPARENTNOST I TOČNOST
                                                 Članak 13.
                               Zahtjevi transparentnosti za procjene
   1.     Uz zahtjeve utvrđene u Prilogu III. Uredbi (EU) 2016/1011, administratori
          referentnih vrijednosti EU-a za klimatsku tranziciju i administratori referentnih
          vrijednosti EU-a usklađenih s Pariškim sporazumom ispunjavaju sljedeće zahtjeve:
          (a)    administratori referentnih vrijednosti EU-a za klimatsku tranziciju i
                 administratori referentnih vrijednosti EU-a usklađenih s Pariškim sporazumom
                 koji koriste procjene koje se ne temelje na podacima koje je pružio vanjski
   10
        Uredba (EU) br. 2020/852 Europskog parlamenta i Vijeća od 18. lipnja 2020. o uspostavi okvira za
        olakšavanje održivih ulaganja i izmjeni Uredbe (EU) 2019/2088 (SL L 198, 22.6.2020., str. 13.).
HR                                                   15                                                  HR
 ---pagebreak---                   pružatelj podataka formaliziraju, dokumentiraju i objavljuju metodologiju na
                  kojoj se te procjene temelje, uključujući:
                  i.    pristup koji su primijenili za izračun emisija stakleničkih plinova te
                        glavne pretpostavke i načela predostrožnosti na kojima se te procjene
                        temelje;
                  ii.   metodologiju istraživanja za procjenu nedostajućih, neprijavljenih ili
                        nedovoljno prijavljenih emisija stakleničkih plinova;
                  iii.  vanjske skupove podataka koji se koriste u procjeni nedostajućih,
                        neprijavljenih ili nedovoljno prijavljenih emisija stakleničkih plinova;
            (b)   administratori referentnih vrijednosti EU-a za klimatsku tranziciju i
                  administratori referentnih vrijednosti EU-a usklađenih s Pariškim sporazumom
                  koji koriste procjene koje se temelje na podacima koje pružio vanjski pružatelj
                  podataka formaliziraju, dokumentiraju i objavljuju sve sljedeće informacije:
                  i.    ime i podatke za kontakt pružatelja podataka;
                  ii.   primijenjenu metodologiju i glavne pretpostavke i načela predostrožnosti,
                        ako su dostupni;
                  iii.  poveznicu na internetske stranice pružatelja podataka i na relevantnu
                        primijenjenu metodologiju, ako je dostupna.
   2.       Za potrebe članka 12. stavka 2., administratori referentnih vrijednosti EU-a
            usklađenih s Pariškim sporazumom ispunjavaju sljedeće zahtjeve:
            (a)   administratori referentnih vrijednosti EU-a usklađenih s Pariškim sporazumom
                  koji koriste procjene koje se ne temelje na podacima koje je pružio vanjski
                  pružatelj podataka formaliziraju, dokumentiraju i objavljuju metodologiju na
                  kojoj se te procjene temelje, uključujući:
                  i.    primijenjeni pristup i metodologiju istraživanja te glavne pretpostavke i
                        načela predostrožnosti na kojima se te procjene temelje;
                  ii.   vanjske skupove podataka koji se koriste u procjeni;
            (b)   administratori referentnih vrijednosti EU-a usklađenih s Pariškim sporazumom
                  koji koriste procjene koje se temelje na podacima koje pružio vanjski pružatelj
                  podataka formaliziraju, dokumentiraju i objavljuju sve sljedeće informacije:
                  i.    ime i podatke za kontakt pružatelja podataka;
                  ii.   primijenjenu metodologiju i glavne pretpostavke i načela predostrožnosti,
                        ako su dostupni;
                  iii.  poveznicu na internetske stranice pružatelja podataka i na relevantnu
                        primijenjenu metodologiju, ako je dostupna.
                                              Članak 14.
                                  Objava putanje dekarbonizacije
   Administratori referentnih vrijednosti EU-a za klimatsku tranziciju i administratori referentnih
   vrijednosti EU-a usklađenih s Pariškim sporazumom formaliziraju, dokumentiraju i objavljuju
   putanje dekarbonizacije tih referentnih vrijednosti, baznu godinu koja je upotrijebljena za
   utvrđivanje tih putanja dekarbonizacije i, ako ciljevi utvrđeni u putanji dekarbonizacije nisu
HR                                                16                                                HR
 ---pagebreak---    ispunjeni, razloge za neispunjavanje i korake koje će poduzeti kako bi postigli prilagođeni cilj
   iz članka 7. stavka 4.
                                                    Članak 15.
                                           Točnost izvora podataka
   1.        Administratori referentnih vrijednosti EU-a za klimatsku tranziciju i administratori
             referentnih vrijednosti EU-a usklađenih s Pariškim sporazumom osiguravaju da su
             podaci o emisijama stakleničkih plinova iz opsega 1, 2 i 3 točni, u skladu s globalnim
             ili europskim standardima, kao što su metode ekološkog otiska proizvoda i usluga i
             ekološkog otiska organizacija11, standard izračunavanja i izvješćivanja o
             stakleničkim plinovima u korporativnom lancu vrijednosti (opseg 3)12, EN
             ISO 14064 ili EN ISO 14069.
   2.        Za potrebe stavka 1., administratori referentnih vrijednosti EU-a za klimatsku
             tranziciju i administratori referentnih vrijednosti EU-a usklađenih s Pariškim
             sporazumom objavljuju upotrijebljeni standard u svojoj metodologiji.
   3.        Administratori referentnih vrijednosti EU-a za klimatsku tranziciju i administratori
             referentnih vrijednosti EU-a usklađenih s Pariškim sporazumom osiguravaju
             usporedivost i kvalitetu podataka o emisijama stakleničkih plinova.
                                            POGLAVLJE IV.
                                        ZAVRŠNE ODREDBE
                                                    Članak 16.
                                         Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske
   unije.
   Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 17.7.2020.
                                                       Za Komisiju
                                                       Predsjednica
                                                       Ursula VON DER LEYEN
   11
           Preporuka Komisije 2013/179/EU od 9. travnja 2013. o uporabi zajedničkih metoda za mjerenje i
           priopćavanje rezultata o utjecaju proizvoda i organizacija na okoliš za vrijeme njihova životnog vijeka
           (SL L 124, 4.5.2013., str. 1.).
   12
           Standard izračunavanja i izvješćivanja o stakleničkim plinovima u lancu vrijednosti (opseg 3)
           (rujan 2011.), dodatak standardu izračunavanja i izvješćivanja o stakleničkim plinovima u
           korporativnom lancu vrijednosti Protokola o stakleničkim plinovima (GHG Protocol Corporate
           Accounting and Reporting Standard).
HR                                                       17                                                        HR